Pravá láska Nevesty z Nantucketu (diel 1 z vydaných 2) - Deverauxová, Jude (Ikar Bratislava, 2014)
Mladej architektke Alix sa dostane do rúk posledná vôľa istej starej dámy, v ktorej ju žiada, aby strávila rok v nádhernom starobylom dome na ostrove. Energická Alix netuší, čo má pani Adelaide Kingsleyová spoločné s jej rodinou, ale na jej podmienky pristúpi. Aspoň bude mať čas na prípravu kamarátkinej svadby. Tajomná Adelaide má však s nájomníčkou svoje plány, a z tých behá mráz po chrbte. Alix má prísť na koreň tajomstvu Valentiny Kingsleyovej, ktorá pred vyše dvesto rokmi záhadne zmizla.
Alix si musí poradiť aj s arogantným, hoci príťažlivým architektom Jaredom Montgomerym, ktorý býva v domčeku pre hostí. Medzi nimi to poriadne zaiskrí, lenže Jared má vlastné tajomstvá, a ak vyjdú na povrch, môžu dvojicu rozdeliť. Čím bližšie je svadba najlepšej priateľky, tým viac sa ich vzťah prehlbuje a duchovia vychádzajú zo skrýš ľ niektorí doslova. Životy Alix a Jareda sú prepojené viac, ako si mysleli, a nádej na spoločnú budúcnosť majú len vtedy, ak napravia chyby svojich predkov.
Pravá láska je prvým románom z novej série Nevesty z Nantucketu od preslávenej autorky Jude Deverauxovej, kde sa zoznámite s novými hrdinami z čarokrásneho ostrova.
Keywords: román -- ľúbostný román